CELEX: 32007D0019(01)
Language: mt
Date: 2007-12-07 00:00:00
Title: 2008/21/KE: Deċiżjoni tal-Bank Ċentrali Ewropew tas- 7 ta’ Diċembru 2007 li temenda d-Deċiżjoni BĊE/2001/15 tas- 6 ta’ Diċembru 2001 , dwar il-ħruġ ta’ karti tal-flus ewro (BĊE/2007/19)

4.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 1/7
            
         DEĊIŻJONI TAL-BANK ĊENTRALI EWROPEW
   tas-7 ta’ Diċembru 2007
   li temenda d-Deċiżjoni BĊE/2001/15 tas-6 ta’ Diċembru 2001, dwar il-ħruġ ta’ karti tal-flus ewro
   (BĊE/2007/19)
   (2008/21/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jistabbilixxi l-Komunita' Ewropea, b’mod partikolari l-Artikolu 106(1) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-Artikolu 16,
   Billi:
   
               (1)
            
            
               Bis-saħħa ta’ l-Artikolu 1 tad-Deċiżjoni tal-Kunsill 2007/503/KE ta’ l-10 ta’ Lulju 2007 skond l-Artikolu 122(2) tat-Trattat dwar l-adozzjoni minn Ċipru tal-munita waħda ta’ l-1 ta’ Jannar 2008 (1) u l-Artikolu 1 tad-Deċiżjoni tal-Kunsill 2007/504/KE ta’ l-10 ta’ Lulju 2007 skond l-Artikolu 122(2) tat-Trattat dwar l-adozzjoni minn Malta tal-munita waħda fl-1 Jannar 2008 (2), Ċipru u Malta jissodisfaw il-kundizzjonijiet meħtieġa għall-adozzjoni ta’ l-ewro u d-derogi mogħtija lil dawn l-Istati Membri skond l-Artikolu 4 ta’ l-Att ta’ l-Adeżjoni (3) ser jiġu rrevokati b’effett mill-1 ta’ Jannar 2008.
            
         
               (2)
            
            
               L-Artikolu 1(d) tad-Deċiżjoni BĊE/2001/15 dwar il-ħruġ ta’ karti tal-flus ewro (4) jiddefinixxi l-“iskema ta’ allokazzjoni ta’ karti tal-flus” u jirreferi għall-Anness ma’ dik id-Deċiżjoni, li jispeċifika l-iskema ta’ allokazzjoni ta’ karti tal-flus applikabbli mill-1 ta’ Jannar 2007. Billi Ċipru u Malta ser jadottaw l-ewro fl-1 ta’ Jannar 2008, id-Deċiżjoni BĊE/2001/15 għandha tiġi emendata sabiex tiġi ddeterminata l-iskema ta’ allokazzjoni ta’ karti tal-flus li tapplika mill-1 ta’ Jannar 2008,
            
         IDDEĊIEDA KIF ĠEJ:
   Artikolu 1
   Emenda tad-Deċiżjoni BĊE/2001/15
   Id-Deċiżjoni BĊE/2001/15 hija emendata kif ġej:
   
               (1)
            
            
               L-aħħar sentenza ta’ l-Artikolu 1(d) hija sostitwita b’li ġej:
               “L-Anness ma’ din id-Deċiżjoni jispeċifika l-iskema ta’ allokazzjoni ta’ karti tal-flus li tapplika mill-1 ta’ Jannar 2008.”;
            
         
               (2)
            
            
               L-Anness mad-Deċiżjoni BĊE/2001/15 huwa sostitwit bit-test stabbilit fl-Anness ma’ din id-Deċiżjoni.
            
         Artikolu 2
   Dispożizzjoni finali
   Din id-Deċiżjoni għandha tidħol fis-seħħ fl-1 ta’ Jannar 2008.
   
      Magħmula fi Frankfurt am Main, 7 ta’ Diċembru 2007.
      
         
            Il-President tal-BĊE
         
         Jean-Claude TRICHET
      
   
   
      (1)  ĠU L 186, 18.7.2007, p. 29.
   
      (2)  ĠU L 186, 18.7.2007, p. 32.
   
      (3)  Att li jitratta l-kundizzjonijiet tas-sħubija tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti tat-Trattati li fuqhom hija stabbilita l-Unjoni Ewropea (ĠU L 236, 23.9.2003, p. 33).
   
      (4)  ĠU L 337, 20.12.2001, p. 52. Id-Deċiżjoni kif emendata l-aħħar bid-Deċiżjoni BĊE/2006/25 (ĠU L 24, 31.1.2007, p. 13).
   
      ANNESS
      SKEMA TA’ ALLOKAZZJONI TA’ KARTI TAL-FLUS MILL-1 TA’ JANNAR 2008
      
                  European Central Bank
               
               
                  8,0000  %
               
            
                  Nationale Bank van België/Banque Nationale de Belgique
               
               
                  3,2615  %
               
            
                  Deutsche Bundesbank
               
               
                  27,0880  %
               
            
                  Central Bank and Financial Services Authority of Ireland
               
               
                  1,1730  %
               
            
                  Bank of Greece
               
               
                  2,3980  %
               
            
                  Banco de España
               
               
                  9,9660  %
               
            
                  Banque de France
               
               
                  18,9915  %
               
            
                  Banca d’Italia
               
               
                  16,5395  %
               
            
                  Central Bank of Cyprus
               
               
                  0,1650  %
               
            
                  Banque centrale du Luxembourg
               
               
                  0,2080  %
               
            
                  Bank Ċentrali ta’ Malta/Central Bank of Malta
               
               
                  0,0825  %
               
            
                  De Nederlandsche Bank
               
               
                  5,1395  %
               
            
                  Oesterreichische Nationalbank
               
               
                  2,6610  %
               
            
                  Banco de Portugal
               
               
                  2,2620  %
               
            
                  Banka Slovenije
               
               
                  0,4215  %
               
            
                  Suomen Pankki
               
               
                  1,6430  %
               
            
                  Total
               
               
                  100,0000  %